લાખણી તાલુકાના સરકારી ગોળીયા ગામે આવેલી ભુરગઢ પ્રાથમિક શાળામાં ગેરહાજર રહેતા વિદ્યાર્થીઓને શાળામાં હાજર રાખવા માટે અનોખો પ્રોજેક્ટ શરૂ કરવામાં આવ્યો છે. તે પ્રોજેક્ટ અંતર્ગત જે દિવસે શાળામાં વિદ્યાર્થિનીઓની સંખ્યા વધુ હોય તે દિવસે આખો દિવસ શાળામાં બ્લ્યુ (વાદળી) ધ્વજ ફરકાવવામાં આવે છે. જ્યારે વિદ્યાર્થીઓની સંખ્યા વધુ હોય તે દિવસે શાળામાં કેસરી ધ્વજ ફરકાવવામાં આવે છે. સરકાર દ્વારા શાળાઓમાં વિદ્યાર્થીઓની હાજર સંખ્યા વધે તે માટે અનેક પ્રોજેક્ટ શરૂ કરવામાં આવે છે અને તે પાછળ નાણાં પણ ફાળવવામાં આવે છે. પરંતુ તંત્રમાં વધેલા ભ્રષ્ટાચારના લીધે પ્રોજેક્ટ સફળ થતા નથી.